**Marko Jantunen** (s. 14. helmikuuta 1971 Lahti) on suomalainen jääkiekkohyökkääjä. Hän pelasi suurimman osan urastaan Suomen SM-liigassa ja Ruotsin Elitserienissä. Niiden lisäksi Jantunen pelasi kolme ottelua NHL:ssä.

Jantunen tunnetaan taitavana luistelijana. Muun muassa jääkiekkomaajoukkueen päävalmentaja Jukka Jalonen totesi huippu-urheiluseminaarissa 2011 kiinnostuneensa luistelijoiden kaarteenjälkeisestä vauhdinotosta ja arvioi, että tätä ei Suomessa ole jääkiekon piirissä välttämättä osannut kuin Marko Jantunen, joka "tuntui kuin lentävän siinä tilanteessa luistimilla".

Ura
---

### SM-liiga ja ulkomaat

Jantunen aloitti uransa Lahden Kiekkoreippaassa ja pelasi ensimmäisen SM-liigakautensa 1990–1991 samassa seurassa, jonka nimi oli kuitenkin vaihtunut Hockey-Reippaaksi. Hän siirtyi kaudeksi 1992–1993 KalPaan. Kauden 1993–1994 hän pelasi TPS:n riveissä voittaen SM-hopeaa sekä SM-liigan maalikuninkuuden 29 maalilla. 

TPS-kauden jälkeen Jantunen pelasi kaksi kautta Elitserienin Västra Frölundassa, jossa hän voitti kaudella 1995–1996 Ruotsin-mestaruushopeaa sekä pudotuspelien maali- ja pistekuninkuuden. Syksyllä 1996 hän pääsi pelaamaan kolme NHL-ottelua Calgary Flamesissa. Seura oli varannut Jantusen jo vuonna 1991, kun hän pelasi Hockey-Reippaassa. NHL:n sijaan Jantunen pelasi suurimman osan kaudesta Calgaryn farmijoukkue Saint John Flamesissa AHL:ssä, joten Jantunen palasi Frölundaan kesken kauden. Kauden päätteeksi Jantunen pääsi edustamaan Suomea MM-kotikisoissa. Kaudeksi 1999–2000 Jantunen siirtyi Färjestads BK:hon, jossa hän voitti Ruotsin mestaruuden vuonna 2002 ja hopeaa vuosina 2001 ja 2003.

Kaudeksi 2003–2004 Jantunen siirtyi SM-liigassa pelanneeseen Jokereihin, jossa hän voitti SM-hopeaa vuonna 2005. Kaudeksi 2006–2007 Jantunen palasi kotikaupunkiinsa Lahteen ja Pelicansiin, jossa hän lopetti jääkiekkouransa kauden 2009–2010 jälkeen. Jantunen pelasi SM-liigassa yhteensä 520 ottelua, joissa hän teki pisteet 170+244=414.

### Paluu kaukaloon

Jantusen nimi palasi jääkiekkouutisiin alkusyksyllä 2015, kun II-divisioonassa Etelälohkossa pelaava hollolalainen HC Giants ilmoitti Jantusen tehneen sopimuksen seuran kanssa. Jantunen tulee toimimaan pelaaja–valmentajan roolissa ja sopimus onkin osa Jantusen työkokeilua seurassa.

Yksityiselämä
-------------

Jantunen on kärsinyt päihdeongelmista, jotka vaikuttivat myös hänen pelaajaurallaan: Kaudella 2005–2006 hänen sopimuksensa Jokereiden kanssa purettiin liiallisen ja toistuvan alkoholin käytön takia. Kaudella 2008–2009 Lahden Pelicans laittoi hänet muutamaksi peliksi sivuun kurinpidollisten toimien takia. Syynä oli runsas alkoholinkäyttö.

Vuonna 2014 Päijät-Hämeen käräjäoikeus tuomitsi Jantusen kolmen kuukauden ehdolliseen vankeuteen rattijuopumuksista ja huumausaineen käyttörikoksista. Jantunen on julkisuudessa kertonut käyttäneensä kokaiinia ja amfetamiinia. Hän on ollut käyttämättä huumausaineita vuoden 2015 syyskuusta saakka käytyään katkaisuhoidossa.

Hoidon jälkeen Jantunen aloitti opinnot Pajulahden liikuntakeskuksessa ja valmistui liikuntaneuvojaksi vuonna 2018.  Nykyään Jantunen on koulutettu päihdetyön ammattilainen. Hän työskentelee Avominne-klinikoilla asiak­kuus­pääl­lik­kö­nä, tekee hoitoonohjauksia, kouluttaa sekä toimii henkilökohtaisena tukihenkilönä.

Jantusella on kaksi poikaa, joista vanhempi, Jonne Jantunen pelaa TuTo Hockeyn edustusjoukkueessa. Markolla on myös toinen poika Jesse Jantunen. Jantusesta ilmestyi syyskuussa 2016 Marko Lempisen toimittama 328-sivuinen kirja *Läpi Helvetin* (Otava, 2016, ISBN 978-951-130-522-4). Jantusesta on tehty elokuva *Laitapuolen hyökkääjä* (2022).

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1988–1989 | Kiekkoreipas | I-divisioona | 35 | 2 | 17 | 19 | 24 | – | – | – | – | – |
| 1989–1990 | Hockey-Reipas | I-divisioona | 31 | 11 | 19 | 30 | 20 | 4 | 1 | 2 | 3 | 6 |
| 1990–1991 | Hockey-Reipas | SM-liiga | 39 | 9 | 20 | 29 | 20 | – | – | – | – | – | JMM | 7 | 3 | 10 | 13 | 12 |
| 1991–1992 | Hockey-Reipas | SM-liiga | 42 | 10 | 14 | 24 | 46 | – | – | – | – | – |
| 1992–1993 | KalPa | SM-liiga | 48 | 21 | 27 | 48 | 63 | – | – | – | – | – |
| 1993–1994 | TPS | SM-liiga | 48 | 29 | 29 | 58 | 22 | 11 | 2 | 6 | 8 | 12 |
| 1994–1995 | Västra Frölunda | Elitserien | 22 | 15 | 8 | 23 | 22 | – | – | – | – | – |
|  | Västra Frölunda | Allsvenskan | 18 | 14 | 16 | 30 | 20 | – | – | – | – | – |
| 1995–1996 | Västra Frölunda | Elitserien | 40 | 17 | 14 | 31 | 66 | 13 | 8 | 8 | 16 | 10 |
| 1996–1997 | Calgary Flames | NHL | 3 | 0 | 0 | 0 | 0 | – | – | – | – | – | MM | 8 | 1 | 0 | 1 | 6 |
|  | Saint John Flames | AHL | 23 | 8 | 16 | 24 | 18 | – | – | – | – | – |
|  | Västra Frölunda | Elitserien | 13 | 4 | 7 | 11 | 16 | 3 | 2 | 0 | 2 | 4 |
| 1997–1998 | Västra Frölunda | Elitserien | 43 | 14 | 20 | 34 | 61 | 7 | 1 | 2 | 3 | 2 |
| 1998–1999 | Västra Frölunda | Elitserien | 47 | 12 | 21 | 33 | 57 | 4 | 4 | 0 | 4 | 4 |
| 1999–2000 | Färjestads BK | Elitserien | 50 | 18 | 18 | 36 | 36 | 7 | 0 | 2 | 2 | 8 |
| 2000–2001 | Färjestads BK | Elitserien | 48 | 20 | 16 | 36 | 60 | 14 | 4 | 5 | 9 | 40 |
| 2001–2002 | Färjestads BK | Elitserien | 50 | 12 | 5 | 17 | 32 | 10 | 3 | 6 | 9 | 2 |
| 2002–2003 | Färjestads BK | Elitserien | 50 | 10 | 24 | 34 | 42 | 14 | 3 | 1 | 4 | 6 |
| 2003–2004 | Jokerit | SM-liiga | 51 | 19 | 21 | 40 | 18 | 5 | 0 | 0 | 0 | 2 |
| 2004–2005 | Jokerit | SM-liiga | 56 | 16 | 24 | 40 | 20 | 12 | 6 | 7 | 13 | 2 |
| 2005–2006 | Jokerit | SM-liiga | 16 | 3 | 5 | 8 | 14 | – | – | – | – | – |
|  | Timrå IK | Elitserien | 11 | 2 | 4 | 6 | 4 | – | – | – | – | – |
| 2006–2007 | Pelicans | SM-liiga | 56 | 12 | 29 | 41 | 30 | 6 | 1 | 2 | 3 | 2 |
| 2007–2008 | Pelicans | SM-liiga | 56 | 18 | 24 | 42 | 30 | 6 | 6 | 3 | 9 | 0 |
| 2008–2009 | Pelicans | SM-liiga | 54 | 18 | 29 | 47 | 40 | 10 | 2 | 2 | 4 | 2 |
| 2009–2010 | Pelicans | SM-liiga | 54 | 15 | 22 | 37 | 40 | – | – | – | – | – |
| 2015–2016 | HC Giants | II-divisioona | 5 | 1 | 1 | 2 | 2 | 3 | 2 | 1 | 3 | 2 |
| 2016–2017 | HC Giants | II-divisioona | 5 | 2 | 11 | 13 | 2 | – | – | – | – | – |
| 2018–2019 | PKS | IV-divisioona | 1 | 2 | 1 | 3 | 0 | – | – | – | – | – |
| 11 kautta | yhteensä | SM-liiga | 520 | 170 | 244 | 414 | 343 | 50 | 17 | 20 | 37 | 20 |
| 10 kautta | yhteensä | Elitserien | 374 | 124 | 137 | 261 | 396 | 72 | 25 | 24 | 49 | 76 |
| 1 kausi | yhteensä | NHL | 3 | 0 | 0 | 0 | 0 | – | – | – | – | – |

Lähteet
-------

1. ↑  Jari Nikkola: Opit jakoon.  *Iltalehti*, 24.3.2011, s. 38.
2. ↑  Marko Jantunen *Elite Prospects*. Everysport Media Group AB. Viitattu 1.9.2022. (englanniksi)
3. ↑  Marko Jantunen HC Giantsin pelaajavalmentajaksi! HC Giants. Viitattu 3.8.2015. [vanhentunut linkki]
4. ↑  Marko Jantunen ryyppäsi itsensä ulos Jokereista *Iltalehti*.  9.11.2006.  Arkistoitu 2.4.2015. Viitattu 4.3.2015.
5. ↑  Juhla-Jantunen ei lupaa parantaa tapojaan *Iltalehti*.  18.11.2009. Viitattu 4.3.2015.
6. ↑  Myönsi 15 rikosta – Ex-kiekkoilija Jantuselle tuomio Päijät-Hämeen käräjäoikeudessa  15.10.2014. Etelä-Suomen Sanomat. Viitattu 13.10.2014.
7. ↑  Huumeriippuvaisuuden riuduttama Marko Jantunen Arto Nybergissä: "Käytin jopa viisi grammaa päivässä" *iltalehti.fi*. Viitattu 29.9.2016.
8. ↑  Huumehelvetin läpikäyneellä Marko Jantusella vielä kymmeniätuhansia velkaa: "Jos ei maksa, murhataan"  13.2.2016. Ilta-Sanomat.  Arkistoitu 13.2.2016. Viitattu 13.2.2016.
9. ↑  Kuoleman porteilla käynyt Marko Jantunen valmistui uuteen ammattiin – "Voin olla ylpeä, että uskalsin tarttua haasteeseen" *Ilta-Sanomat*.  9.5.2018. Viitattu 12.11.2020.
10. ↑  Pelicans A-nuoret 2015–2016 Pelicans. Viitattu 13.2.2016.
11. ↑  Läpi helvetin *otava.fi*.  Arkistoitu 2.10.2016. Viitattu 29.9.2016.
12. ↑  Aleksi Mäkelä ohjaa jääkiekkoilija Marko Jantusesta kertovan elokuvan Laitapuolen hyökkääjä *Solar Films*. Viitattu 5.5.2022.

Aiheesta muualla
----------------

* Marko Jantunen *Elite Prospects*. Everysport Media Group AB.  (englanniksi)
* Marko Jantunen Eurohockey-sivustolla (englanniksi)
* Marko Jantunen – nhlfinns.net

|  |  |  |
| --- | --- | --- |
| Edeltäjä:**Tomáš Kapusta** | **Aarne Honkavaara -palkinnon voittaja**1994 | Seuraaja:**Kai Nurminen** |

Suomen joukkue – Jääkiekon MM-kilpailut 1997
1 Hurme |
2 Kiprusoff |
3 Nummelin |
5 Jutila (**C**) |
9 Jokinen |
10 Jantunen |
11 Koivu |
14 Helminen |
15 Törmänen |
16 Peltonen (**A**) |
18 Aalto |
21 Lumme |
22 Varvio |
23 Virta (**A**) |
26 Mika Strömberg |
27 Numminen |
31 Sulander |
32 Varis |
35 Myllys |
37 Nurminen |
40 Nieminen |
72 Lind |
80 Ojanen |
Valmentaja Curt Lindström